Gistinóttum á hótelum fjölgaði um 21% í febrúar 2015 Nýjustu tölur frá Hagstofunni sýna að gistinætur á hótelum í febrúar voru 194.800 . Þetta er 21% aukning miðað við febrúar 2014 . Gistinætur erlendra gesta voru 87% af heildarfjölda gistinátta í mánuðinum en þeim fjölgaði um 25% frá sama tíma í fyrra . Fjöldi gistinátta Íslendinga var svipaður milli ára . Flestar gistinætur á hótelum í febrúar voru á höfuðborgarsvæðinu eða 145.200 . Það er 18% aukning miðað við febrúar 2014 . Næst flestar voru gistinætur á Suðurlandi eða um 25.100 . Af erlendum gestum voru Bretar með flestar gistinætur í febrúar , 76.200 , því næst Bandaríkjamenn með 30.500 og loks Þjóðverjar með 13.400 gistinætur .